
	תיקון סעיף 2
	1.
	בחוק פיקוח על בתי ספר, התשכ"ט–1969[footnoteRef:2], בסעיף 2, אחרי סעיף קטן (ב) יבוא: [2:  ס"ח התשכ"ט, עמ' 180.] 


	
	
	"(ג)	על אף האמור בסעיף קטן (א)(3), סעיפים 6 ו-9(4) יחולו גם על בית ספר שבו עובדי החינוך הם עובדי המדינה; שר החינוך, בהתייעצות עם ועדת החינוך, התרבות והספורט של הכנסת, יקבע הוראות בדבר אופן החלתם של הסעיפים האמורים."


דברי הסבר
חוק פיקוח על בתי ספר, התשכ"ט–1969, מפרט את הכללים לקבלת רישיון ובין היתר קובע כי על בית הספר לעמוד בתנאי בטיחות ותברואה ברמה נאותה בהתאם לתקן. אולם, בסעיף 2(א)(3) נקבע כי חוק זה והכללים שבו לא יחולו על בית ספר שעובדי החינוך שבו הם עובדי המדינה.
אין זה סביר כי בנושאי בטיחות ותברואה תהיה הבחנה בין מוסד רשמי למוסד שאינו רשמי. ברור כי בנושאים אלה אין להבחין בין בתי ספר רשמיים לבתי הספר המוכרים שאינם רשמיים וכי יש להחיל את אותם תנאים על הפעלתו של בית ספר, ללא הבדל.
נראה כי אי החלת התנאים על בתי ספר שונים אינה נובעת מהסדר שלילי בחקיקה אלא מלקונה, שהמציאות היומיומית מחייבת לתת עליה את הדעת ולפרש את דברי החקיקה לפי תכליתה, קרי: יישום נורמות הבטיחות והתברואה החלות על בתי ספר שאינם רשמיים גם על בתי ספר רשמיים.
לפיכך, מוצע לחייב באופן שוויוני את כלל בתי הספר בתנאים ובנורמות האמורים (בשינויים המחויבים) ובכך תימנע הישנותם של מפגעים בטיחותיים ותברואתיים בבתי הספר בעתיד. 
הצעות חוק זהות הונחו על שולחן הכנסת השמונה-עשרה על ידי חברי הכנסת אורי מקלב ומשה גפני (פ/3536/18) ועל ידי חבר הכנסת אורי מקלב (פ/1421/18), על שולחן הכנסת התשע-עשרה על ידי חבר הכנסת אורי מקלב וקבוצת חברי הכנסת (פ/1004/19), על שולחן הכנסת העשרים על ידי חבר הכנסת אורי מקלב וקבוצת חברי הכנסת  (פ/828/20) ועל שולחן הכנסת העשרים ושתים על ידי חבר הכנסת אורי מקלב וקבוצת חברי הכנסת (פ/880/22).
[bookmark: _GoBack]הצעות חוק דומות בעיקרן הונחו על שולחן הכנסת השש-עשרה על ידי חבר הכנסת משולם נהרי (פ/1332; הוסרה מסדר היום ביום ג' באדר התשס"ד (25 בפברואר 2004)) ועל ידי חבר הכנסת מוחמד ברכה וקבוצת חברי הכנסת (פ/3841), על שולחן הכנסת השבע-עשרה על ידי חבר הכנסת מוחמד ברכה וקבוצת חברי הכנסת (פ/182/17) ועל ידי חבר הכנסת חיים אמסלם וקבוצת חברי הכנסת (פ/2966/17), על שולחן הכנסת השמונה-עשרה על ידי חבר הכנסת מוחמד ברכה וקבוצת חברי הכנסת (פ/439/18) ועל ידי חברת הכנסת ליה שמטוב (פ/194/18) ועל שולחן הכנסת העשרים על ידי חברת הכנסת עאידה תומא סלימאן וקבוצת חברי הכנסת (פ/751/20).

